
China este un stat cu partid unic. Numai membrii unui singur partid politic, Partidul Comunist Chinez, 
au voie să dețină poziţii de putere (deşi există, de paradă, o colecție de mici partide ,independente”). 
Starea aceasta de lucruri duce cu un pas mai departe centrismul extrem, fiind şi concluzia sa logică. 


Dar care este natura unui stat cu partid unic, de fapt? Înțelegerea acestui lucru necesită înțelegerea nu 
doar a partidului unic, ci şi a partidului-stat. Partidul-stat, o caracteristică spontană a aproape fiecărui 
regim revoluționar din istorie, este o formă singulară de guvernare. Uneori îl vedem descris ca pe un 
sistem în care un grup politic dominant funcționează ca un „stat în stat“. Dar în cazul unui partid-stat pe 
deplin matur precum cel al Chinei, această descriere ar fi înșelătoare, deoarece regimul chinez seamănă 
mai mult cu un partid politic care are atașat de el un stat. 


Republica Populară Chineză funcţionează prin ceea ce este numit uneori „regimul cu două sisteme“. 
Există un stat national (guvernul), iar în funcţiile lui oficiale sunt numiţi demnitarii. În paralel, însă, şi 
circumscriind ierarhia formală a statului, este un întreg edificiu din umbră, construit din poziţii în cadrul 
sistemului de partid. Fiecare oficial de rang înalt trebuie să fie totodată membru de partid cu reputaţie 
bună (oficial există aproximativ 98 de milioane de membri ai PCC), fiecare poziţie în aparatul de stat are 
practic o poziție corespunzătoare în aparatul de partid şi adesea aceeași persoană ocupă ambele poziții. 


De exemplu, Xi Jinping este atât preşedintele Chinei, cât și secretarul general al PCC. În fiecare caz, 
poziția din partid are mai multă autoritate decât poziția din aparatul de stat. Totuși, în multe cazuri, 
membrii de partid deţin poziţii în partid care nu au un corespondent în aparatul de stat, dar exercită o 
putere extraordinară asupra treburilor statului. Si, aşa cum am menţionat mai devreme, instituţii întregi 
care în majoritatea țărilor ar face parte din stat, cum ar fi armata, sunt în schimb organizații de partid. 
Prin urmare, RP Chineză nu poate fi descrisă doar ca un stat; este un partid-stat. 


Un partid-stat este un sistem în care, pentru a folosi terminologia lui Wilson, nu există efectiv politică, ci 
doar administraţie. Sau, mai bine zis, orice competiţie politică trebuie să aibă loc în universul partidului 
și al ideologiei sale, și niciun act politic nu este permis în afara acestuia. Destinul statului a fost deja 
determinat și nu poate exista nicio dezbatere cu privire la direcţia în care se îndreaptă nava, ci doar 
detaliile specifice ale modului în care se va ajunge cel mai eficient pe Pământul Fagaduintei (desi nu 
neapărat). Este o formalizare a managerialismului ca singura cale spre progres. 


Într-un partid-stat precum China, rolul unic al partidului înseamnă că nu există o distincţie clară între 
„stat“ şi ,non-stat” — o idee care uneori poate fi dificil de înțeles pentru cetăţenii crescuți in democratiile 
occidentale. Recent, de exemplu, directorul de comunicare al Băncii Asiatice de Investiţii în 
Infrastructură (AIIB), un canadian, a demisionat brusc (https://www.ft.com/content/f582dc60-482b-4c9e- 
821a-958807f80a5c) și a fugit de la Beijing la Tokyo, spunând că se teme pentru siguranţa sa. El a 
declarat, vizibil şocat, că AIIB, o bancă multilaterală de dezvoltare înființată de China, nu este de fapt o 
instituție independentă, ci una dominată de un grup de membri ai PCC care „operează ca o poliţie 
secretă internă“ si sunt „un fel de guvern invizibil în interiorul băncii“. Se pare că nimeni nu i-a explicat 
bietului om, înainte de a prelua postul, că în China nu pot exista instituţii independente sau neutre — 
toate instituţiile majore sunt gestionate direct de Partid sau forțate în vreun alt mod să se alinieze 
obiectivelor Partidului. 


Astăzi, fiecare corporație sau organizaţie de mărime medie sau mai mare care activează in China, fie ea 


autohtonă sau străină, este obligată (https://www.institutmontaigne.org/en/expressions/influence- 
without-ownership-chinese-communist-party-targets-private-sector) prin lege să înființeze o celulă 
internă de partid. Aceste celule îşi petrec cea mai mare parte a timpului organizând exerciții tipice de 
teambuilding, monitorizând cunoștințele politice și moralul angajaţilor şi instruindu-i cum să-și „regleze 


propriile vorbe şi fapte“, ca să cităm formularea din liniile directoare ale partidului. 


Dar firmelor mai mari li se cere să numească secretari de partid cu normă întreagă, precum si să ofere 
membrilor de partid recrutaţi o „scenă vastă pentru a-şi arăta pe deplin talentele“, ca un bun angajator 
care asigură egalitatea de șanse. Şi multe corporaţii chineze au amendamente în actul constitutiv care 
specifică în mod oficial că, în momentele-cheie de decizie, „consiliul de administraţie va solicita mai întâi 
opinia grupului superior de Partid din companie“. Partidul este, s-ar putea spune, doar „stakeholderul“ 
suprem fata de care sunt responsabile companiile dintr-o economie managerială moderna. 


Partidul a creat, de asemenea, o vastă rețea de grupuri non-partinice ale „societăţii civile“ şi organizații 
sociale care operează „independent“, în plus fata de stat. Acestea sunt ONGOG-uri sau „organizații non- 
guvernamentale organizate de guvern“. PCC iubește ONGOG-urile, pentru că ele fac Partidul să pară 
mai aproape si mai reprezentativ pentru „masele populare“. ONGOG-urile sunt, de asemenea, folosite 
pentru a promova obiectivele PCC dincolo de granițele Chinei, menţinând cât de cât plauzibilă pretenţia 
că aceasta nu este opera guvernului chinez. 


Coordonarea tuturor ONGOG-urilor „societăţii civile“, partidelor politice „independente“, grupurilor 
etnice minoritare şi autorităților religioase, corporațiilor publice si private, instituţiilor intelectuale, 
mass-media etc. pentru a le menţine aliniate si în strânsă legătură cu Partidul este cunoscută sub numele 
de „activitate în cadrul frontului unit“. Din cauza câtorva scandaluri politice recente din locuri precum 
Australia şi Canada, „frontul unit” a pătruns în conștiința occidentală 
(https://www.news.com.au/finance/economy/australian-economy/china-is-infiltrating-australia-on- 
multiple-fronts-from-politics-to-business-via-its-powerful-and-covert-united-front-agency/news- 
story/9318c7799e540164dd0b985b9e8969c2) ca o realitate faptică, dar in mare parte numai sub forma 
unei organizatii discrete de informatii, care desfasoara operatiuni de influenta globala pentru a se infiltra 
si a supraveghea populatiile etnice chineze din sträinätate si pentru a submina politica democratica. 
Absolut că frontul unit face acest lucru, dar el este, totodată, mult mai mult decât atât. 


Frontul unit, o idee leninista adoptata de Mao, a inceput initial ca o strategie amägitoare de a reuni cea 
mai largă coaliție posibilă (de exemplu, comuniștii cu naționaliștii si socialiștii liberali) pentru a lupta si a 
învinge agresiunea imperialistă, după care aliații temporari non-comunisti urmau să fie, asa cum a spus 
Stalin, „storşi ca lămâile“. Dar PCC şi-a dat seama curând că frontul unit era mult prea util pentru a fi 
dezmembrat complet. Partidul a reuşit să folosească tactici de infiltrare, subversiune și intimidare, 


pentru a coopta si a redirectiona multe organizatii necomuniste, si, in timp, a dezvoltat o intreaga retea 
de grupuri de fațadă si „tovarăși de drum” care să poată fi folosiți pentru mobilizarea „organică“ în 
numele Partidului. 


Această reţea, frontul unit, serveşte si la crearea unei imagini a pluralismului „democratic“ şi a 
sprijinului popular „de la bază“ pentru obiectivele Partidului. Astfel, frontul unit a devenit una dintre 
aşa-numitele „arme magice“ ale partidului, iar frontul unit a continuat să-și extindă sfera de acţiune. 
Astăzi, întregi sectoare ale societăţii, de la miliardarii chinezi ai tehnologiei și până la Triade (mafia 
chineză), au fost efectiv încorporate în frontul unit si sunt folosite în scopuri patriotice utile, cum ar fi, în 
cazul gangsterilor, ciomăgirea protestatarilor democratici 
(https://www.washingtonpost.com/world/asia_pacific/chinas-backers-and-triad-gangs-have-history-of- 
common-foes-hong-kong-protesters-fear-they-are-next/2019/07/23/41445b88-ac68-11e9-9411- 
a608f9d0c2d3_story.html) pe străzi sau demolarea caselor disidentilor pentru a le trimite un mesaj ferm 
(acest lucru este cunoscut sub numele de externalizarea represiunii 
(https://www.amazon.com/Outsourcing-Repression-Everyday-State-Contemporary/dp/019762877X)). 
Frontul unit este ceea ce am putea descrie, fără să gresim prea mult, ca o structură de exploatare a 
„întregii societăţi“. 


În China, frontul unit are propriul birou oficial în cadrul structurii Partidului, respectiv Departamentul 
de Activitate al Frontului Unit (UFWD), dedicat organizării acestuia, dar rolul instituţiei nu trebuie 
supraestimat. Frontul unit este considerat o sarcină a întregului partid. Mai important, într-un sens 
metaforic, întregul partid-stat funcţionează ca si cum ar fi o mare reţea a frontului unit. 


Asta înseamnă că, deși PCC este foarte ierarhic (nimeni nu îndrăznește să-l contrarieze pe Xi Jinping sau 
să nu-i respecte ordinele), este, de asemenea, remarcabil de rapid în capacitatea sa de a se sincroniza ca o 
rețea orizontală. China este o tara uriașă, asa că, desi Xi ar putea dori să fie împărat, el nici măcar nu 
poate şti tot ce se întâmplă în sistem — ca să nu mai vorbim de micromanagement. Și totuși, întregul 
sistem partid-stat poate să pivoteze aproape instantaneu, pentru a se concentra — adesea până la punctul 
de fixatie bolnavă — si se poate mobiliza masiv în jurul noilor priorităţi ca si cum ar fi o singură minte- 
stup. 


Dacă Centrul-Partid decide că problema actuală este, să zicem, securitatea alimentară, 
(https://theupheaval.substack.com/p/why-is-china-so-obsessed-with-food)atunci dintr-o dată aproape 
fiecare șef local de partid, fiecare ziar, fiecare director de şcoală sau ecran de monitor dintr-un hol de 
corporație va petrece cel putin luna următoare vorbind la nesfârșit despre amenințarea cumplită a risipei 
alimentare şi despre contribuţia critică a colectării compostului la securitatea națională — chiar si fără a fi 
îndrumați în mod specific să facă acest lucru. Directivele specifice sau coordonarea formală sunt, de fapt, 
în mare măsură nenecesare. Acest lucru se datorează faptului că penetrarea „întregii societăți“ și 
structura vastă a reţelei de Partid îi permit acesteia să servească automat ca sistem nervos coordonator. 
Şi deoarece, într-un astfel de sistem, loialitatea fata de partid, semnalată prin conformism ideologic, este 
mult mai importantă pentru avansare decât competenţa. 


Prin urmare, este nevoie doar de cea mai generală îndrumare ideologică pentru a determina cadrele de 
partid de pretutindeni să se străduiască (din interes propriu/din dorinţa de supravieţuire) să 
interpreteze, să se conformeze și să pună în practică măcar retoric această îndrumare. De îndată ce a fost 
descărcată cea mai recentă actualizare a sistemului ideologic, toată lumea dă năvală s-o aplice, mai bine 
sau mai puţin bine. 


Bun, deci Statele Unite sau Occidentul in general, isi au propriul front unit? Mintile curioase vor 
neîndoios să știe. In acest moment este imposibil să nu observăm tendinţa pronunţată a mass-mediilor 
occidentale de elită, în special, de a se mişca într-o sincronicitate aproape absolută. Nu mai este ceva 
neobișnuit ca o duzină de articole diferite, din oficine de presă diferite, să apară promovând exact 
aceeaşi narațiune, pe acelaşi subiect, în exact aceeaşi săptămână sau chiar în aceeași zi. 


De fapt, aceasta este acum norma. Ca figurile vorbitoare cu ochi sticlosi de la televizor să repete toate, cu 
o frazeologie identică, exact aceleaşi puncte de discuţie, la unison, de sute de ori în câteva zile, este acum 
standardul sectorului mass-media. 


Adoptarea bruscă a acelorași tabuuri lingvistice, a acelorași redefinirii și a aceloraşi mofturi la modă. 
Aceleași pretenţii la adevărul absolut, împreună cu necesitatea morală de a „demistifica“ 
„dezinformarea“ oricăror opinii alternative, urmată de trecerea bruscă, simultană și complet 
nerecunoscută și inexplicabilă, la o versiune diferită a adevărului absolut. Identificarea simultană a 
aceloraşi dușmani si a acelorași ameninţări presante la adresa publicului. Aceleaşi ținte individuale 
identificate pentru a fi lovite cu editoriale simultane. Aceleaşi obiecte de nișă mediatizate obsesiv, cu 
ochii dati peste cap de admiraţie. Și aceleaşi subiecte de mare interes public lăsate în mod misterios în 
întregime neabordate, de fiecare publicaţie, ca si cum o întrerupere oficială chiar şi a recunoașterii 
existenţei lor ar fi fost brusc impusă de sus. Toate acestea sunt acum standard pentru mass-media. 


Căsătoria; are) loc! numai intre, bărbat si femeie. 

Dar, desigur, nu este vorba doar de mass-media. Experienta de a vedea cum politicieni, universitari, 
corporatii majore, platforme de internet, agentii de publicitate, companii de divertisment si toti vecinii 
pe care îi întâlneşti la supermarketul de cartier pivoteazä brusc pentru a adopta aceeaşi concepție 
săptămânală asupra faptelor, repetă în ecou aceleași lozinci și flutură aceleași stindarde ale loialitati, este 
acum pur şi simplu o parte normală, deşi năucitoare, a vieţii de zi cu zi din Occident. Această adeziune 
masivă, sincronistă, la „subiectul major curent“ în continuă schimbare dă naștere în mod natural 
suspiciunii că trebuie să aibă loc o coordonare de sus în jos. Să fie opera unui front unit? 


Formal, nu. Funcţional, da. S-ar putea să nu existe nimic asemănător cu organizaţia oficială a frontului 
unit al Chinei, administrată central, dar există o rețea si este unită şi coordonată — sau, mai degrabă, se 
autocoordonează. Această reţea de front unit este, desigur, regimul managerial însuși. Regimul reprezintă 


amalgamarea tuturor bratelor diferite ale sistemului managerial si poate fi vazut ca o singura institutie 
(numita alternativ ,,Catedrala (https://graymirror.substack.com/p/a-brief-explanation-of-the- 
cathedral)”). Numeroasele institutii ale fiecarui brat se comporta in mod demonstrabil ca si cum ar face 
parte dintr-o singură structură organizațională, întreaga structură miscandu-se la unison. 


De ce oare? Cine controlează această reţea unificată de instituţii? Nimeni nu controlează cu adevărat 
rețeaua; rețeaua controlează pe toată lumea. Ce controlează rețeaua? O narațiune. Toate instituţiile din 
Catedrală par să cânte de pe aceeaşi partitură, de pe aceeaşi pagina din cärticica de imnuri, pentru că 
exact asta și fac. Mecanismul esenţial, unificator şi coordonator, al sistemului managerial este acela că 
toate părţile sale constitutive împărtășesc o singură perspectivă doctrinară, o adeziune la aceeași 
narațiune memetică motivationala. Vorbeşte cu o singură voce, ca o proprietate emergentă a acestui fapt. 


Din perspectiva oricărui individ sau chiar a oricărei instituţii din cadrul reţelei regimului, probabil că nu 
aşa apar lucrurile. Preocupările lor par mult mai banale: să avanseze în micul lor colt al sistemului, să 
acumuleze un anumit prestigiu și să acumuleze unele recompense materiale. De fapt, ei simt că sunt 
într-o competiție dură cu colegii lor, nu cântă în armonie cu ei. Dar prestigiul (aprobarea socială şi 
statutul) este cheita nevăzută aici, cea care face ca întregul sistem să funcționeze ca un ceas bine întors. 


Prestigiul este o reflectare a recunoașterii si selecției în cadrul unei anumite instituții sau al unui anumit 
sistem. Este modul în care un sistem semnalează care indivizi sunt consideraţi cei mai valoroşi şi, prin 
urmare, cei mai apreciați de acel sistem. Cei cu mai mult prestigiu sunt consideraţi ca meritând un statut 
superior si li se oferă mai multe oportunități formale şi informale, deoarece alţii din sistem doresc să se 
asocieze şi să fie asociaţi cu ei. Acest lucru se traduce prin influenţă si recompense. 


De unde ştiu oamenii ce este valoros și, prin urmare, prestigios? Ei bine, fiecare sistem are un model sau 
un ideal nerostit, la care oamenii vor încerca în mod natural să-și semnaleze conformitatea. Acest ideal 
este modelat de o naraţiune atotcuprinzătoare. Narațiunea formulează întrebări esenţiale pentru sistem, 
cum ar fi: Cine suntem? Ce facem? De ce o facem? De ce acest lucru ne face superiori altor oameni? Cine 
sunt dușmanii noștri? Şi așa mai departe. 


Această naraţiune funcționează ca un discurs, iar prin acest discurs narațiunea evoluează în timp. Fiind 
evolutivă, ea se supune selecției darwiniste: indivizii sau părţile componente ale sistemului avansează 
constant inovaţii narative, prin ceea ce spun și fac; unele asemenea inovații sunt (în terminologia 
evoluționistă) mai bine adaptate decât altele, iar ele vor fi selectate, propagate şi integrate în narațiune. 
Cei ale căror idei sunt selectate câștigă prestigiu, în timp ce respingerea duce la pierderea prestigiului. 


Dar ce anume determină care adaptări narative sunt potrivite pentru a fi continuate? Simplu: sunt cele 
care fac sistemul mai puternic. Curtis Yarvin, ca parte a explicatiei sale despre Catedrală, descrie o astfel 
de adaptare, numită de el „dominantă“, ca fiind una care „validează utilizarea puterii“. Sistemul este 
întotdeauna dornic să adopte şi să perpetueze astfel de idei sau naratiuni. În schimb, o idee ,,recesiva” 
este una care „invalidează puterea sau utilizarea puterii“. O astfel de idee este radioactivă. 


Ca un exemplu simplu: un birocrat din domeniul sănătăţii publice care susține că aparatului de sănătate 
trebuie să i se acorde o putere aproape nelimitată, astfel încât să poată răspunde amenințării unui virus, 
este un erou prestigios pentru întregul sistem birocratic, fiindcă îi face pe toţi acei birocrati mai 
importanți și mai puternici. Un birocrat din aparatul sănătăţii care spune public că același virus nu este 
de fapt periculos și că nu impune nicio măsură urgentă din partea birocraţiei, este un trădător al 
întregului sistem. Pentru că pune sub semnul întrebării însăși necesitatea birocratilor din domeniul 
sănătății publice, blasfemiatorul va fi denunţat de colegii săi, etichetat ca având un statut scăzut și i se va 
scurta cariera — chiar dacă are in mod evident dreptate. 


Va urma. Pentru partile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5, partea 6, partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 
china-partea-a-vii-a/), partea 8, partea 9 (https://reactionarii.home.blog/2023/10/17/mentinerea- 
stabilitatii-convergenta-cu-china-top-of-form-partea-a-ix-a/) si partea 10 
(https://reactionarii.home.blog/2023/10/29/centrul-extrem-securitizarea-a-tot-ce-exista-si-guvernarea- 
prin-lege-convergenta-cu-china-top-of-form-partea-a-x-a/). 


Traducere după https://theupheaval.substack.com/p/the-china-convergence 
(https://theupheaval.substack.com/p/the-china-convergence) 


Publicat de CrossRoads 


— 
—. 
du: 


Lumea modernă injoseste. Injoseste cetatea; îl injoseste pe om. Injoseste iubirea; înjoseste femeia; îl injoseste pe 
copil; injoseste națiunea (Ch. Peguy) Vezi toate articolele lui CrossRoads 


Creează gratuit un site web sau un blog la WordPress.com. Nu vinde și nu partaja informaţiile mele cu 
caracter personal 


